**ŠTATÚT Festivalu Umenia v Banskej Bystrici (FUBABY):**

1. Veková hranica účastníkov festivalu je bez obmedzenia.
2. Organizátori vyberú účastníkov festivalu na základe prihlášky a príloh.
3. **Ôsmy ročník sympózia je bez účastníckych poplatkov**, s výnimkou tých, ktorí sa ho zúčastňujú mimo vybratých účastníkov a chcú mať svoje diela aj ostatné komerčné aktivity zaradené do rámca sympózia (body 4 – 6, 9 – 12).
4. Organizátori si vyhradzujú právo nevyplatiť sochárske štipendium alebo jeho časť, v prípade zjavného nedokončenia diela a tiež v prípade neaktívnej tvorby počas trvania sympózia (viď. zmluva bod 2.5.).
5. Organizátori zabezpečia ubytovanie a stravovanie formou stravných lístkov/prípadne formou raňajok v ubytovacom zariadení hotela. Ubytovanie je zabezpečené v hoteli cca 15 minút chôdze od miest realizácie výtvarných diel. /Účastníci sú povinný dodržiavať pravidlá bežné pri takomto type ubytovania, a preberajú zaň tiež zodpovednosť v zmysle platných zákonov a predpisov o hotelovom ubytovaní. Prípadné poškodenia alebo iné vzniknuté nedostatky idú na vrub konkrétneho ubytovaného/.
6. Každý účastník používa vlastné náradie a nástroje, plus nástroje ktoré mu zapožičia organizátor (zaobchádzanie podľa predpisov stanovených organizátorom).
7. Každý účastník sochárskej a streetartovej sekcie musí mať jedného pomocníka, k nemu však organizátori nemajú žiadny zmluvný vzťah. Pomocník je povinný dodržiavať pravidlá BOZP.
8. Účastník môže vystavovať svoje umelecké diela počas celého sympózia (maliari 5 - 7 ks obrazov prípadne podľa dohody s organizátorom), prípadne si vytvoriť svoju verejnú prezentáciu alebo stánok s nimi, alebo vystavovať v priestoroch a na miestach poskytnutých organizátormi (po dohode s organizátorom). Všetko však musí byť konzultované s organizátorom.
9. Účastníci festivalu sú povinní dodržiavať pravidlá stanovené organizátormi sympózia a nie sú oprávnení svojim chovaním akokoľvek poškodiť alebo znevážiť meno a povesť organizátorov.
10. Umelci vytvárajú diela v zmysle platných zákonov bez propagácie drog, alkoholu, pornografii, rasistických alebo iných antihumánnych, činností a matérie.
11. Parkovanie účastníkov je zabezpečené v areáli hotela.
12. Dohodnuté štipendiá budú umelcom vyplatené po konci festivalu prevodom na účet daného účastníka (výška bude dohodnutá s organizátorom na mieste konania festivalu).
13. Účastníci festivalu udeľujú súhlas s fotografovaním, zaznamenávaním audiovizuálnou technikou pre verejné uvedenie a použitie obrazovej dokumentácie v zmysle zákona o ochrane osobných údajov v súlade s nariadením EÚ – GDPR.

**Bezpečnosť práce:**

 Účastník festivalu bude dbať o vlastnú bezpečnosť v zmysle platných bezpečnostných predpisov a bude používať vlastné osobné bezpečnostné a ochranné prostriedky. Bude dbať na bezpečnosť a ochranu svoju aj ostatných účastníkov podujatia. Organizátori sa zaväzujú v rámci bezpečnosti ohraničiť pracovisko účastníka festivalu. Každý účastník bude poučený o bezpečnosti práce z hľadiska špecifických podmienok jeho pracoviska pri nástupe a registrácií na festival, čo potvrdí svojim podpisom pravidiel BOZP festivalu FUBABY2019.

**Vlastnícke práva k vytvoreným dielam:**

 Účastník festivalu ponechá plastiku na mieste konania a maliarske dielo v počte dva kusy odovzdá organizátorom festivalu. Prostredníctvom darovacej listiny prevedie práva na nakladanie s dielom na organizátorov. Súčasťou listiny je súhlas s prezentáciou a k propagácii diela v médiách. Účastník festivalu berie na vedomie, že vytvorené diela budú na záver festivalu predstavené verejnosti a prípadne predané.

**Vytvorené diela:**

 Tému organizátori špecifikujú v námetovom ozname, ktorý sa stane súčasťou podrobnej informácie o festivale rozosielanej účastníkom emailom.

 Účastník sa svojím podpisom prihlášky zaväzuje zhotoviť autorské dielo podľa vlastného výberu z námetového oznamu a prípadné ďalšie diela podľa svojho vlastného autorského návrhu v dňoch 17. júna 2019 až 23. júna 2019.

**ZÁKLADNÉ INFORMÁCIE:**

**Organizátor sympózia:** Mascott, s.r.o., OZ FUBABY, OZ Mestské Hudobné Divadlo
**Termín sympózia:** 17. jún 2019 – 24. jún 2019
**Miesto realizácie:** SC Európa, Námestie SNP, Námestie Slobody, Amfiteáter, Hotel LUX a plenér podľa aktuálnej ponuky

**Doba trvania sympózia:** 7 dní
**Účastníci:**  maliari, sochári, streetart výtvarníci
**Záverečný výstup:** vernisáž, verejná výstava, verejná aukcia diel účastníkov
**Koncept – Banskobystrický Montmartre – medzinárodné výtvarné sympózium:** Mgr. art. Igor Šimeg  **Technický dozor a podpora:** Ing. Marek Šlosár - spoluproducent FUBABY a partnerské organizácie

**Odborný dozor:** partnerské organizácie

**Prihlášky a koordinácia umelcov:** Ing. Juraj Kmeť

**PODMIENKY ÚČASTI:**

 Ôsmy ročník Festival umenia a dizajnu Banská Bystrica (FUBABY) - sympózium Banskobystrický Montmartre 2019 nadväzuje na overené podmienky slovenskej sympoziálnej tvorby a súčasnej slovenskej reality. Sympózium ponúka priestor pre vytvorenie diel v maliarskej a sochárskej sekcii, sekcii streetartu a voľnej tvorbe s recyklátmi. Základnou témou ostáva – súčasný európsky uhol pohľadu na mestský život Banskej Bystrice, mesto a jeho história. Špecifikáciu aktuálnej témy ročníka obdrží prihlásený účastník formou emailu.

 Výberom tvorivých lokalít – ulice a námestia historického centra Banskej Bystrice – provokuje k umeleckej symbióze využitia mestských reálií a jedinečného umeleckého pohľadu.

Materiál – priestory, plátno, dlažba, drevo, kameň, kov, recykláty – poskytuje organizátor pre naplnenie vízie o interaktivite a mienkotvornosti vplyvu umenia na život obyvateľov a návštevníkov mesta.

 Festival umenia a dizajnu Banská Bystrica (FUBABY) – sympózium Banskobystrický Montmartre poskytuje pravidelnú periodickú platformu pre realizáciu súčasných výtvarných diel a vytvára medzinárodný priestor pre tvorbu.

 Organizátori sympózia majú po ukončení sympózia nárok na výber z celkového počtu autormi vytvorených umeleckých diel *(minimálne dvoch maliarskych diel a jedného sochárskeho diela)* pre účely inštalácie, výstav a podobne, pre verejnú aukciu počas vernisáži a následnej výstavy pre širokú verejnosť spojenej s predajom vytvorených diel.

Účastníci majú právo priniesť si na sympózium aj na záverečnú vernisáž svoje hotové diela určené na predaj, a tiež zaradenie do verejnej aukcie k dielam vytvoreným počas sympózia.

 Účastníci aj organizátori majú povinnosť komunikovať s médiami, obyvateľmi a návštevníkmi Banskej Bystrice o svojej práci a zúčastniť sa popularizačných a propagačných sprievodných aktivít – prijatí, interview, tlačovej konferencie a komunikácie s verejnosťou.

Dohodnuté vytvorené diela ostávajú po ukončení v držbe organizátorov.